title: Odluka Vijeća (EU) 2018/600 od 10. listopada 2016. o potpisivanju, u ime Europske unije, Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima

text:
               20.4.2018

               HR

               Službeni list Europske unije

               L 101/3

         ODLUKA VIJEĆA (EU) 2018/600
   od 10. listopada 2016.
   o potpisivanju, u ime Europske unije, Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 22. srpnja 2013. ovlastilo Komisiju za otvaranje pregovora s Novim Zelandom s ciljem sklapanja Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima („Sporazum”). Pregovori su uspješno zaključeni parafiranjem Sporazuma 23. rujna 2015.

               (2)

               Svrha je Sporazuma uspostaviti pravnu osnovu za okvir za suradnju kojim se nastoji osigurati opskrbni lanac i olakšati zakonita trgovina kao i omogućiti razmjena informacija kako bi se osigurali pravilna primjena carinskog zakonodavstva i sprečavanje, istraživanje i suzbijanje kršenja carinskog zakonodavstva.

               (3)

               Sporazum bi trebalo potpisati,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima, podložno sklapanju tog Sporazuma (1).
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 10. listopada 2016.

            Za Vijeće

            Predsjednica

         G. MATEČNÁ

      (1)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (EU) 2018/601 od 16. travnja 2018. o sklapanju, u ime Europske unije, Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima

text:
               20.4.2018

               HR

               Službeni list Europske unije

               L 101/5

         ODLUKA VIJEĆA (EU) 2018/601
   od 16. travnja 2018.
   o sklapanju, u ime Europske unije, Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 22. srpnja 2013. ovlastilo Komisiju za otvaranje pregovora s Novim Zelandom s ciljem sklapanja Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima („Sporazum”). Pregovori su uspješno zaključeni parafiranjem Sporazuma 23. rujna 2015. U skladu s Odlukom Vijeća (EU) 2018/600 (2), Sporazum je potpisan 3. srpnja 2017.

               (2)

               Svrha je Sporazuma uspostaviti pravnu osnovu za okvir za suradnju kojim se nastoji osigurati opskrbni lanac i olakšati zakonita trgovina kao i omogućiti razmjena informacija kako bi se osigurali pravilna primjena carinskog zakonodavstva i sprečavanje, istraživanje i suzbijanje kršenja carinskog zakonodavstva.

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Novog Zelanda o suradnji i uzajamnoj administrativnoj pomoći u carinskim pitanjima odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Unije šalje obavijest predviđenu u članku 21. stavku 1. Sporazuma (3).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 16. travnja 2018.

            Za Vijeće

            Predsjednik

         R. PORODZANOV

      (1)  Suglasnost od 13. ožujka 2018. (još nije objavljeno u Službenom listu).

      (2)  Odluka Vijeća (EU) 2018/600 od 10. listopada 2016. o potpisivanju, u ime Europske unije, Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima (vidjeti stranicu 3. ovog Službenog lista).

      (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


               13.6.2018

               HR

               Službeni list Europske unije

               C 204/214

         P8_TA(2016)0328
   Predloženo imenovanje člana Revizorskog suda – Lazaros Stavrou Lazarou
   Odluka Europskog parlamenta od 13. rujna 2016. o predloženom imenovanju Lazarosa Stavroua Lazaroua za člana Revizorskog suda (C8-0190/2016 – 2016/0807(NLE))
   (Savjetovanje)
   (2018/C 204/29)

      Europski parlament,

               —

               uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C8-0190/2016),

               —

               uzimajući u obzir članak 121. Poslovnika,

               —

               uzimajući u obzir izvješće Odbora za proračunski nadzor (A8-0258/2016),

               A.

               budući da je Odbor za proračunski nadzor ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

               B.

               budući da je na sjednici Odbora za proračunski nadzor 5. rujna 2016. održano saslušanje kandidata Vijeća za članstvo u Revizorskom sudu;

               1.

               daje pozitivno mišljenje o prijedlogu Vijeća da se Lazaros Stavrou Lazarou imenuje članom Revizorskog suda;

               2.

               nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


title: Odluka Komisije оd 18. srpnja 2018. o predloženoj građanskoj inicijativi pod nazivom „Trajni status građanina Europske unije”

text:
                  26.7.2018

                  HR

                  Službeni list Europske unije

                  C 264/4

         ODLUKA KOMISIJE
         оd 18. srpnja 2018.
         o predloženoj građanskoj inicijativi pod nazivom „Trajni status građanina Europske unije”
         (Vjerodostojan je samo tekst na engleskom jeziku)
         (2018/C 264/05)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Trajni status građanina Europske unije” (Permanent European Union Citizenship) odnosi se na sljedeće: „Građanstvo Europske unije”.

                     (2)

                     Ciljevi su predložene građanske inicijative sljedeće: „Građani EU-a biraju Europski parlament i sudjeluju u njegovu radu, čime ostvaruju prava iz Ugovorâ, unaprjeđuju demokraciju i jačaju status građana Unije. Uzimajući u obzir mišljenje Suda Europske unije da je građanstvo Unije „temeljni status” državljana država članica i činjenicu da će zbog Brexita milijuni građana EU-a ostati bez tog statusa i prava na glasovanje na europskim izborima, od Komisije se traži da predloži sredstva za izbjegavanje rizika od kolektivnoga gubitka građanstva i prava EU-a i da osigura da svi građani taj status i prava, kada ih dobiju, mogu trajno zadržati.”

                     (3)

                     Ugovorom o Europskoj uniji (UEU) jača se status građana Unije i dodatno poboljšava demokratsko funkcioniranje Unije tako što se osigurava da, među ostalim, svaki građanin ima pravo na sudjelovanje u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i proporcionalni vrsti građanske inicijative kako bi se njima potaknulo sudjelovanje građana, a Unija učinila dostupnijom.

                     (5)

                     Pravni akt Unije radi provedbe Ugovorâ može se donijeti u području prava državljana trećih zemalja koji zakonito borave u državi članici, uključujući uvjete kojima se uređuje sloboda kretanja i boravka u drugim državama članicama EU-a. Iako se takvim pravnim aktom pravo glasa ili kandidiranja na izborima za Europski parlament ne može dodijeliti građanima države koja se povukla iz Unije na temelju članka 50. UEU-a, građanima takve države mogu se dodijeliti određena prava slična pravima građana Unije na slobodno kretanje i boravak na državnom području država članica. Osim toga, prava građana EU-a koji su se već koristili pravom na slobodu kretanja prije povlačenja države članice iz Unije te prava članova njihovih obitelji mogu biti zajamčena sporazumom sklopljenim na temelju članka 50. UEU-a.

                     (6)

                     Predložena građanska inicijativa nije očito izvan okvira ovlasti Komisije da podnese prijedlog pravnog akta Unije radi provedbe Ugovorâ u skladu s člankom 4. stavkom 2. točke (b) Uredbe.

                     (7)

                     Stoga bi predloženu građansku inicijativu pod nazivom „Trajni status građanina Europske unije” trebalo registrirati,

               DONIJELA JE OVU ODLUKU:

            Članak 1.
            Registrira se predložena građanska inicijativa pod nazivom „Trajni status građanina Europske unije”.

            Članak 2.
            Ova Odluka stupa na snagu 23. srpnja 2018.

            Članak 3.
            Ova je Odluka upućena organizatorima (članovima građanskog odbora) predložene građanske inicijative pod nazivom „Trajni status građanina Europske unije”, koje kao osobe za kontakt zastupaju Anthony SIMPSON i Dexter WHITFIELD.

            Sastavljeno u Bruxellesu 18. srpnja 2018.

                  Za Komisiju

               Frans TIMMERMANS

                  Prvi potpredsjednik

            (1)  SL L 65, 11.3.2011., str. 1.


title: Odluka Vijeća (EU) 2018/1050 od 16. srpnja 2018. o imenovanju šestero članova i četvero zamjenika članova Odbora regija, koje je predložila Ujedinjena Kraljevina

text:
                  26.7.2018

                  HR

                  Službeni list Europske unije

                  L 189/11

         ODLUKA VIJEĆA (EU) 2018/1050
         od 16. srpnja 2018.
         o imenovanju šestero članova i četvero zamjenika članova Odbora regija, koje je predložila Ujedinjena Kraljevina
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog vlade Ujedinjene Kraljevine,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2017/664 (4)3. travnja 2017. g. Micka ANTONIWA zamijenila je gđa Victoria HOWELLS, a gđu Patriciju FERGUSON g. John Robert LAMONT u svojstvu člana.

                     (2)

                     Šest mjesta članova Odbora regija postala su slobodna istekom mandata gđe Victorije HOWELLS, g. Roberta BRIGHTA, g. Johna LAMONTA, g. Roberta Iana Neilsona GORDONA, gđe Corrie MCCHORD i gđe Jill SHORTLAND.

                     (3)

                     Tri mjesta zamjenika članova Odbora regija postala su slobodna istekom mandata gđe Sherme BATSON, g. Ronalda Arvona HUGHESA i gđe Kay TWITCHEN.

                     (4)

                     Mjesto zamjenika člana postalo je slobodno imenovanjem gđe Doreen HUDDART članom Odbora regija,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020. ili do datuma povlačenja Ujedinjene Kraljevine iz EU-a, ovisno o tome što nastupi prije:

                        (a)

                        članovima:

                                    —

                                    gđa Doreen HUDDART, Councillor, Newcastle City Council,

                                    —

                                    g. Kevin Paul BENTLEY, Councillor, Essex County Council,

                                    —

                                    g. Kevin KEENAN, Councillor, Dundee City Council,

                                    —

                                    g. Maurice GOLDEN MSP, Regional Member for West Scotland,

                                    —

                                    g. Mick ANTONIW AM, Member of the National Assembly of Wales,

                                    —

                                    g. Rob STEWART, Councillor, City and County of Swansea,

                        (b)

                        zamjenicima članova:

                                    —

                                    gđa Sally MORGAN, Councillor, Teignbridge District Council,

                                    —

                                    gđa Claudia WEBBE, Councillor, London Borough of Islington,

                                    —

                                    gđa Teresa Catherine HERITAGE, Councillor, Hertfordshire County Council,

                                    —

                                    g. Anthony J. TAYLOR, Councillor, Neath Port Talbot County Borough Council.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 16. srpnja 2018.

                  Za Vijeće

                  Predsjednica

               J. BOGNER-STRAUSS

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2017/664 od 3. travnja 2017. o imenovanju pet članova i pet zamjenika članova Odbora regija, koje je predložila Ujedinjena Kraljevina (SL L 94, 7.4.2017., str. 38.).


title: Odluka Vijeća (EU) 2018/1047 od 16. srpnja 2018. o potpisivanju, u ime Unije, Sporazuma o partnerstvu i suradnji između Europske unije i njezinih država članica, s jedne strane, i Republike Singapura, s druge strane

text:
                  26.7.2018

                  HR

                  Službeni list Europske unije

                  L 189/2

         ODLUKA VIJEĆA (EU) 2018/1047
         od 16. srpnja 2018.
         o potpisivanju, u ime Unije, Sporazuma o partnerstvu i suradnji između Europske unije i njezinih država članica, s jedne strane, i Republike Singapura, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 207. i 212. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Dana 25. studenoga 2004. Vijeće je ovlastilo Komisiju da pregovara o Sporazumu o partnerstvu i suradnji s Republikom Singapurom („Sporazum”).

                     (2)

                     Pregovori su zaključeni i Sporazum je parafiran 14. listopada 2013.

                     (3)

                     Sporazum bi trebalo potpisati, podložno njegovu kasnijem sklapanju. Priložen mu je popratni dopis koji čini sastavni dio Sporazuma, a koji bi trebalo potpisati istovremeno sa Sporazumom,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma o partnerstvu i suradnji između Europske unije i njezinih država članica, s jedne strane, i Republike Singapura, s druge strane, te popratnog dopisa priloženog Sporazumu, podložno sklapanju navedenog Sporazuma (1).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma te popratnog dopisa priloženog Sporazumu u ime Unije.

            Članak 3.
            Ova Odluka stupa na snagu sljedećeg dana od dana donošenja.

            Sastavljeno u Bruxellesu 16. srpnja 2018.

                  Za Vijeće

                  Predsjednica

               F. MOGHERINI

            (1)  Tekst Sporazuma objavit će se zajedno s odlukom o njegovu sklapanju.


title: Odluka Vijeća (EU) 2018/1153 od 26. lipnja 2018. o potpisivanju, u ime Unije, Sporazuma o sigurnosti civilnog zrakoplovstva između Europske unije i Vlade Narodne Republike Kine

text:
                  21.8.2018

                  HR

                  Službeni list Europske unije

                  L 210/2

         ODLUKA VIJEĆA (EU) 2018/1153
         od 26. lipnja 2018.
         o potpisivanju, u ime Unije, Sporazuma o sigurnosti civilnog zrakoplovstva između Europske unije i Vlade Narodne Republike Kine
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Odlukom od 7. ožujka 2016. Vijećeje ovlastilo Komisiju da otvori pregovore s Vladom Narodne Republike Kine o sporazumu o sigurnosti civilnog zrakoplovstva. Komisija je u ime Unije u pregovorima dogovorila Sporazum o sigurnosti civilnog zrakoplovstva između Europske unije i Vlade Narodne Republike Kine („Sporazum”) s ciljem poticanja bilateralne suradnje između Unije i Narodne Republike Kine u području sigurnosti civilnog zrakoplovstva i olakšavanje trgovine aeronautičkim proizvodima te ulaganja u njih.

                     (2)

                     Sporazum bi trebalo potpisati u ime Unije, podložno njegovu kasnijem sklapanju,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma o sigurnosti civilnog zrakoplovstva između Europske unije i Vlade Narodne Republike Kine („Sporazum”), podložno sklapanju navedenog Sporazuma.

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 26. lipnja 2018.

                  Za Vijeće

                  Predsjednica

               E. ZAHARIEVA


title: Odluka Vijeća od 18. rujna 2018. o imenovanju izvršnog direktora Ureda Europske unije za intelektualno vlasništvo

text:
                  21.9.2018

                  HR

                  Službeni list Europske unije

                  C 338/8

         ODLUKA VIJEĆA
         od 18. rujna 2018.
         o imenovanju izvršnog direktora Ureda Europske unije za intelektualno vlasništvo
         (2018/C 338/04)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/1001 Europskog parlamenta i Vijeća od 14. lipnja 2017. o žigu Europske unije (1), a posebno njezin članak 158. stavak 2.,
         budući da je 8. lipnja 2018. Upravljački odbor Ureda Europske unije za intelektualno vlasništvo („Ured”) Vijeću podnio popis kandidata za mjesto izvršnog direktora Ureda,
         DONIJELO JE OVU ODLUKU:

            Članak 1.

               1.   G. Christian L. L. G. ARCHAMBEAU, rođen u Vielsalmu (Belgija) 11. travnja 1960., imenuje se izvršnim direktorom Ureda Europske unije za intelektualno vlasništvo („Ured”) na mandat u trajanju od pet godina.

               2.   Datum početka petogodišnjeg mandata iz stavka 1. određuje Upravljački odbor Ureda.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  SL L 154, 16.6.2017., str. 1.


title: Odluka Vijeća (EU) 2018/1296 od 18. rujna 2018. o stajalištu koje treba zauzeti u ime Europske unije na 13. Općoj skupštini Međuvladine organizacije za međunarodni željeznički prijevoz (OTIF) u pogledu određenih izmjena Konvencije o međunarodnom željezničkom prijevozu (COTIF) i njezinih dodataka

text:
                  27.9.2018

                  HR

                  Službeni list Europske unije

                  L 243/11

         ODLUKA VIJEĆA (EU) 2018/1296
         od 18. rujna 2018.
         o stajalištu koje treba zauzeti u ime Europske unije na 13. Općoj skupštini Međuvladine organizacije za međunarodni željeznički prijevoz (OTIF) u pogledu određenih izmjena Konvencije o međunarodnom željezničkom prijevozu (COTIF) i njezinih dodataka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je pristupila Konvenciji o međunarodnom željezničkom prijevozu od 9. svibnja 1980., kako je izmijenjena Protokolom iz Vilniusa od 3. lipnja 1999. („Konvencija COTIF”), Odlukom Vijeća 2013/103/EU (1).

                     (2)

                     U Odluci 2013/103/EU utvrđeno je da Komisija zastupa Uniju na sastancima Međuvladine organizacije za međunarodni željeznički prijevoz (OTIF).

                     (3)

                     Države članice, uz iznimku Cipra i Malte, ugovorne su stranke Konvencije COTIF i primjenjuju Konvenciju COTIF.

                     (4)

                     Opća skupština OTIF-a osnovana je u skladu s člankom 13. stavkom 1. točkom (a) Konvencije COTIF („Opća skupština”). Očekuje se da će Opća skupština na svojoj 13. sjednici, koja će se održati od 25. do 26. rujna 2018., donijeti odluku o određenim izmjenama Konvencije COTIF i njezinih dodataka E (Ugovor o korištenju infrastrukture u međunarodnom željezničkom prometu – CUI) i G (Tehničko odobrenje za prihvatljivost željezničkih sredstava namijenjenih za korištenje u međunarodnom prometu – ATMF). Očekuje se da će Opća skupština na toj sjednici donijeti odluku i o donošenju novog Dodatka H Konvenciji COTIF o sigurnom upravljanju prometom vlakova u međunarodnom prometu.

                     (5)

                     Primjereno je utvrditi stajalište koje treba zauzeti u ime Unije na 13. Općoj skupštini OTIF-a jer će predviđene izmjene Konvencije COTIF i njezinih dodataka biti obvezujuće za Uniju i mogu presudno utjecati na sadržaj prava Unije, to jest na direktive (EU) 2016/797 (2) i (EU) 2016/798 (3) Europskog parlamenta i Vijeća.

                     (6)

                     Cilj izmjena poslovnika Opće skupštine ažuriranje je određenih odredaba zbog pristupanja Unije Konvenciji COTIF 2011., osobito u pogledu odredaba kojima se uređuje pravo glasa regionalnih organizacija i utvrđivanje kvoruma.

                     (7)

                     Cilj izmjena Konvencije COTIF jest poboljšavanje i olakšavanje postupka za reviziju Konvencije COTIF radi dosljedne i brze provedbe izmjena njezinih dodataka te radi sprečavanja negativnih učinaka trenutačno dugog postupka revizije, uključujući opasnost od unutarnje neusklađenosti između izmjena koje je donio Odbor za reviziju i izmjena koje je donijela Opća skupština te od vanjske neusklađenosti, osobito neusklađenosti s pravom Unije.

                     (8)

                     Cilj izmjena Dodatka E (CUI) Konvenciji COTIF jest pojasniti područje primjene jedinstvenih pravila za CUI kako bi se osiguralo da se ta pravila sustavnije primjenjuju za svoju predviđenu namjenu, to jest u međunarodnom željezničkom prometu kao na primjer u teretnim koridorima ili međunarodnim putničkim vlakovima.

                     (9)

                     Cilj izmjena Dodatka G (ATMF) Konvenciji COTIF jest postići usklađenost između pravila OTIF-a i pravila Unije, osobito nakon što je Unija 2016. donijela četvrti željeznički paket.

                     (10)

                     Većina je predloženih izmjena u skladu s pravom i strateškim ciljevima Unije te bi ih stoga Unija trebala podržati.

                     (11)

                     Stajalište Unije na 13. Općoj skupštini OTIF-a trebalo bi se stoga temeljiti na priloženom tekstu,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Unije na 13. Općoj skupštini Međuvladine organizacije za međunarodni željeznički prijevoz (OTIF) navedeno je u priloženom tekstu.

               2.   Predstavnici Unije na Općoj skupštini mogu dogovoriti manje izmjene stajališta navedenih u priloženom tekstu bez daljnje odluke Vijeća.

            Članak 2.
            Odluke 13. Opće skupštine nakon donošenja objavljuju se u Službenom listu Europske unije, uz navođenje datuma njihova stupanja na snagu.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 18. rujna 2018.

                  Za Vijeće

                  Predsjednik

               G. BLÜMEL

            (1)  Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (SL L 51, 23.2.2013., str. 1.).

            (2)  Direktiva (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (SL L 138, 26.5.2016., str. 44.).

            (3)  Direktiva (EU) 2016/798 Europskog parlamenta i Vijeća od 11. svibnja 2016. o sigurnosti željeznica (SL L 138, 26.5.2016., str. 102.).

            PRIVITAK
            1.   UVOD
            Trinaesta sjednica Opće skupštine Međuvladine organizacije za međunarodni željeznički prijevoz (OTIF) održat će se 25. i 26. rujna 2018. Dokumenti sa sjednice dostupni su na internetskim stranicama OTIF-a: http://extranet.otif.org/en/?page_id=1071.
            2.   KOMENTARI NA TOČKE DNEVNOG REDA

               1. točka dnevnog reda – Izbor predsjednika i potpredsjednika

               Dokumenti: nema stajališta

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište: nema stajališta

               2. točka dnevnog reda – Donošenje dnevnog reda

               Dokumenti: SG-18028-AG 13/2.1; SG-18047-AG 13/2.2

               Nadležnost: Unija (dijeljena i isključiva nadležnost), ne dovodeći u pitanje nadležnosti država članica u odnosu na 9. točku dnevnog reda

               Ostvarivanje prava glasa: Unija, ne dovodeći u pitanje nadležnosti država članica u odnosu na 9. točku dnevnog reda

               Stajalište: za prihvaćanje dnevnog reda

               3. točka dnevnog reda – Osnivanje Odbora za ovlaštenja

               Dokumenti: nema stajališta

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište: nema stajališta

               4. točka dnevnog reda – Organizacija rada i imenovanje svih odbora koji se smatraju potrebnima

               Dokumenti: nema stajališta

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište: nema stajališta

               5. točka dnevnog reda – Izmjena poslovnika

               Dokumenti: SG-18030-AG 13/5

               Nadležnost: Unija (dijeljena i isključiva nadležnost)

               Ostvarivanje prava glasa: Unija

               Stajalište: podržati izmjene poslovnika Opće skupštine.
            Predloženi nacrti izmjena poslovnika Opće skupštine OTIF-a odnose se na rokove za dostavu i slanje dokumenata, sudjelovanje neovisnih stručnjaka i pojašnjenje odredbi u pogledu ostvarivanja prava regionalnih organizacija. Trenutačna verzija poslovnika prethodi pristupanju Unije COTIF-u; potrebno je ažurirati određene odredbe, konkretno, odredbe o postizanju kvoruma i pravima glasa Unije (članci 20. i 21.) moraju se izmijeniti kako bi bile u skladu s člankom 38. COTIF-a i Sporazumom EU-a i OTIF-a. Drugim predloženim izmjenama želi se osigurati uredan tijek Opće skupštine na temelju najboljih raspoloživih međunarodnih i OTIF praksi; trebalo bi ih također podržati.

               6. točka dnevnog reda – Izbor glavnog tajnika za razdoblje od 1. siječnja 2019. do 31. prosinca 2021.

               Dokumenti: ograničena distribucija

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište: nema stajališta

               7. točka dnevnog reda – Članstvo u OTIF-u – opće stanje

               Dokumenti: SG-18032-AG 13/7

               Nadležnost: Unija (dijeljena nadležnost)

               Ostvarivanje prava glasa: nije primjenjivo

               Stajalište: nema stajališta

               8. točka dnevnog reda – Suradnja s međunarodnim organizacijama i udruženjima

               Dokumenti: SG-18048-AG 13/8

               Nadležnost: Unija (dijeljena i isključiva nadležnost)

               Ostvarivanje prava glasa: Unija

               Stajalište:

            usprotiviti se prijedlogu tajništva OTIF-a u skladu s kojim bi Opća skupština trebala ovlastiti Upravni odbor za osnivanje i raspuštanje savjetodavnih kontaktnih skupina s drugim međunarodnim organizacijama i udruženjima te nadzora rada takvih skupina.
            Predložiti da Opća skupština u skladu s člankom 13. stavkom 2. COTIF-a privremeno, na razdoblje od četiri godine, osnuje ad hoc odbor sa zadaćom osnivanja i raspuštanja savjetodavnih kontaktnih skupina s drugim međunarodnim organizacijama i udruženjima te nadzora rada takvih skupina. Unija bi trebala imati pravo na sudjelovanje u radu ad hoc odbora u skladu s člankom 5. stavkom 1. Sporazuma o pristupanju. Aktivnosti Odbora trebale bi poštovati radni program OTIF-a i biti u skladu s njim.
            Prijedlog tajništva OTIF-a sastoji se od odluke Opće skupštine kojom je Upravni odbor ovlašten za osnivanje i raspuštanje savjetodavnih kontaktnih skupina s drugim međunarodnim organizacijama i udruženjima te nadzor rada takvih skupina. Unija u ovom trenutku ima jednak cilj, a to je omogućavanje određenog stupnja fleksibilnosti u predmetnim pitanjima. Međutim, ne može prihvatiti prijedlog kao takav jer predstavlja dodjelu zadaća Upravnom odboru koje nisu utvrđene u članku 15. stavkom 2 COTIF-a, bez službene izmjene COTIF-a u skladu s primjenjivim postupcima.
            Međutim, s obzirom na to da Unija ima jednak cilj, predlaže Općoj skupštini da privremeno osnuje ad hoc odbor u skladu s člankom 13. stavkom 2. Konvencije, sa zadaćom osnivanja i raspuštanja savjetodavnih kontaktnih skupina s drugim međunarodnim organizacijama i udruženjima te nadzora rada takvih skupina. U tom pogledu važno je voditi računa da takve zadaće imaju praktične posljedice na razvoj politika na razini OTIF-a u svim područjima. Stoga je potrebno jamstvo da je Unija u potpunosti uključena u te aktivnosti u skladu s člankom 5. stavkom 1. Sporazuma o pristupanju.
            Razdoblje od četiri godine trebalo bi biti primjereno za procjenu je li stečeno iskustvo zadovoljavajuće. Ako ta iskustva budu pozitivna, nakon odgovarajućih priprema moguća je izmjena Konvencije kojom bi se postiglo strukturno rješenje u skladu s jamstvima za Uniju utvrđenima člankom 5. stavkom 1. Sporazuma o pristupanju.

               9. točka dnevnog reda – Proračun

               Dokumenti: ograničena distribucija

               Nadležnost: države članice

               Ostvarivanje prava glasa: države članice

               Stajalište: nema stajališta
            U skladu s člankom 4. Sporazuma EU-a i OTIF-a „Unija ne doprinosi proračunu OTIF-a i ne sudjeluje u odlukama o tom proračunu.”

               10. točka dnevnog reda – Djelomična revizija osnovne Konvencije: izmjena postupka za reviziju COTIF-a

               Dokumenti: SG-18035-AG 13/10

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište: podržati izmjene članka 34. podstavaka od 3. do 6. COTIF-a i odobrenje izmjena izvješća s obrazloženjem.
            U skladu s ishodom rasprave o toj temi održane na 26. sjednici Odbora za reviziju, potrebno je i prikladno podržati predloženu izmjenu COTIF-a kako bi se propisao rok (36 mjeseci) za stupanje na snagu izmjena dodataka koje donese Opća skupština, uključujući odredbu o fleksibilnosti kako bi se omogućilo produljenje tog roka u pojedinačnim slučajevima o kojima Opća skupština odluči većinom propisanom u članku 14. stavku 6 COTIF-a.
            Cilj je prijedloga poboljšavanje i olakšavanje postupka za reviziju COTIF-a s obzirom na dosljednu i brzu provedbu izmjena Konvencije i njezinih dodataka te radi sprečavanja negativnih posljedica trenutačno dugog postupka revizije, među kojima su opasnost od unutarnje nedosljednosti između izmjena koje donese Odbor za reviziju i izmjena koje donese Opća skupština te od vanjske nedosljednosti, osobito neusklađenosti sa zakonodavstvom Unije.

               11. točka dnevnog reda – Djelomična revizija Jedinstvenih pravila za CIM – Izvješće glavnog tajnika

               Dokumenti: SG-18036-AG 13/11

               Nadležnost: Unija (dijeljena i isključiva nadležnost)

               Ostvarivanje prava glasa: Unija (ako bude glasovanja)

               Stajalište: primiti na znanje izvješće glavnog tajnika i uputiti ga da izvješće o napretku rada na carinskim pitanjima i digitalizaciji prijevoznih isprava za teret podnese na 14. Općoj skupštini i, ako je to potrebno, podnese prijedloge za izmjenu Jedinstvenih pravila za CIM.

               12. točka dnevnog reda – Djelomična revizija Jedinstvenih pravila za CUI

               Dokumenti: SG-18037-AG 13/12

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište:

            podržati izmjene glave i članaka 1., 3., 5. (stavka 1.), 5.a. (podstavaka 1. i 2.), 7. (stavka 2.), 8., 9. (stavka 1.) i 10. (stavka 3.) Jedinstvenih pravila za CUI i odobriti izmjene izvješća s obrazloženjem.
            U svrhu izmjene Jedinstvenih pravila za CUI podržati izmjene članaka 2. (stavka 1. slova a) broja 3) i 6. (stavka 1. slova e)) COTIF-a.
            U skladu s izmjenama odobrenim na 26. sjednici Odbora za reviziju u veljači 2018., cilj predloženih izmjena pojašnjenje je područja primjene Jedinstvenih pravila za CUI tako što će se u članak 3. unijeti definicija „međunarodnog željezničkog prometa” sa značenjem „promet koji zahtijeva upotrebu međunarodne trase vlaka ili upotrebu nekoliko uzastopnih nacionalnih trasa vlaka koje su smještene u najmanje dvije države i koje koordiniraju nadležni upravitelji infrastrukture” te tako što će se u skladu s tim izmijeniti članak 1. (Područje primjene) uz zadržavanje povezanosti s jedinstvenim pravilima za CIV i CIM. Cilj je osigurati da se Jedinstvena pravila za CUI sustavnije primjenjuju za svoju predviđenu namjenu, tj. međunarodni željeznički promet.
            Nacrti izmjena dosljedni su s definicijama i odredbama pravne stečevine Unije u području upravljanja željezničkom infrastrukturom i koordinacijom među upraviteljima infrastrukture (tj. s člancima 40., 43. i 46. Direktive 2012/34/EU (preinaka)). Kad je riječ o nacrtu izmjene predložene za članak 8. (Odgovornost upravitelja), u biti je riječ o redakcijskoj izmjeni koja ne utječe na područje primjene ili bit odredbe. Nacrti izmjena predloženih za članke 9., 3., 5., 5.a, 7. i 10. isključivo su redakcijske izmjene.

               13. točka dnevnog reda – Djelomična revizija Jedinstvenih pravila za ATMF

               Dokumenti: SG-18038-AG 13/13

               Nadležnost: Unija (isključiva nadležnost)

               Ostvarivanje prava glasa: Unija

               Stajalište: podržati djelomičnu reviziju Jedinstvenih pravila za ATMF, kako ih je predložilo tajništvo OTIF-a.
            Na 26. sjednici Odbora za reviziju odlučeno je o djelomičnoj reviziji Jedinstvenih pravila za ATMF zbog razloga opisanih u sljedećem stavku. Međutim, ova revizija također podrazumijeva manje redakcijske ili jezične izmjene članaka 1., 3. i 9. Jedinstvenih pravila za ATMF koje su izvan nadležnosti Odbora za reviziju. Stoga ih treba donijeti Opća skupština.
            Odredbe Jedinstvenih pravila za ATMF kompatibilne su s odredbama Direktive Europske unije o interoperabilnosti (Direktiva 2008/57/EZ) i s dijelom Direktive o sigurnosti (Direktive 2009/49/EZ). Unija je donošenjem četvrtog željezničkog paketa izmijenila nekoliko odredbi pravne stečevine. Na temelju analize Komisije tajništvo OTIF-a i odgovarajuća radna skupina pripremili su izmjene članaka 2., 3.a, 5., 6., 7., 10., 10.b, 11. i 13. Jedinstvenih pravila za ATMF. Te su izmjene nužne kako bi se određena terminologija uskladila s novim odredbama EU-a i kako bi se uzele u obzir postupovne izmjene u EU-u, osobito to da će Agencija Europske unije za željeznice biti nadležna za izdavanje odobrenja za vozila. Predložene izmjene ne utječu na osnovni koncept ATMF-a.

               14. točka dnevnog reda – Novi Dodatak H o sigurnom prometovanju vlakova u međunarodnom prometu

               Dokumenti: SG-18039-AG 13/14.1; SG-18040-AG 13/14.2

               Nadležnost: Unija (isključiva nadležnost)

               Ostvarivanje prava glasa: Unija

               Stajalište:

            podržati (SG-18039-AG 13/14.1) uvrštavanje novog Dodatka H COTIF-u o sigurnom upravljanju prometom vlakova u međunarodnom prometu i odobrenje izmjena izvješća s obrazloženjem.
            Podržati (SG-18040-AG 13/14.2) radi uvrštavanja novog Dodatka H, izmjena članaka 2. (stavka 1.), 6. (stavka 1.), 20. (podstavaka 1. i 2.), 33. (podstavaka 4. i 6.) i 35. (podstavaka 4. i 6.) COTIF-a i odobrenje izmjena izvješća s obrazloženjem.
            U nacrtu novog Dodatka H utvrđuju se odredbe za reguliranje sigurnog upravljanja prometom vlakova u međunarodnom prometu s ciljem usklađivanja COTIF-a s pravnom stečevinom Unije i potpore interoperabilnosti izvan Europske unije. Predloženi je tekst u skladu s odredbama nove Direktive o sigurnosti (Direktiva (EU) 2016/798) i povezanog sekundarnog zakonodavstva. Kao što je navedeno, nužno je izmijeniti određene odredbe COTIF-a kako bi se uvrstio novi Dodatak H.
            Predloženi tekstovi podnose se Općoj skupštini u skladu s odlukom s 26. sjednice Odbora za reviziju i u potpunosti su u skladu sa stajalištem Unije koje je utvrđeno prije sjednice Odbora za reviziju.

               15. točka dnevnog reda – Općenita rasprava o potrebi za usklađivanjem uvjeta za pristup

               Dokumenti: SG-18041-AG 13/15

               Nadležnost: Unija (isključiva nadležnost)

               Ostvarivanje prava glasa: Unija

               Stajalište: podržati prijedlog tajništva OTIF-a kojime se glavnom tajniku daju ovlasti za nastavak rada na razvoju neobvezujućeg pravnog okvira o uvjetima za pristup međunarodnoj željezničkoj mreži, u skladu sa smjernicama iz odjeljka VI. dokumenta SG-18041-AG 13/15, u okviru radne skupine pravnih stručnjaka i u suradnji s nadležnim međunarodnim organizacijama i udruženjima.
            Predmet je, uvjeti za pristup željezničkoj mreži, uređen na razini EU-a Direktivom 2012/34/EU (preinaka) Europskog parlamenta i Vijeća od 21. studenoga 2012. o uspostavi jedinstvenog Europskog željezničkog prostora. U skladu s raspravom o ovoj temi vođenom na 26. sjednici Odbora za reviziju u veljači 2018., primjereno je nastaviti pružati podršku OTIF-ovoj inicijativi za razvoj neobvezujućeg pravnog okvira o uvjetima pristupa željezničkoj mreži radi poboljšavanja međunarodnog željezničkog prometa izvan EU-a.

               16. točka dnevnog reda – Jedinstveni propisi za željeznice – Izvješće glavnog tajnika

               Dokumenti: SG-18042-AG 13/16

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište:

            primiti na znanje izvješće glavnog tajnika i uputiti ga da nastavi surađivati s UNECE-om na inicijativi za jedinstvene propise za željeznice.
            Ovlastiti upravni odbor za daljnji rad na UNECE-ovoj inicijativi za jedinstvene propise za željeznice i donošenje savjetodavnog mišljenja o općim pitanjima politika, ako je primjenjivo, te ovlastiti radnu skupinu pravnih stručnjaka za daljnji rad na UNECE-ovoj inicijativi i donošenje savjetodavnog mišljenja o pravnim pitanjima, ako je primjenjivo.
            Uputiti glavnog tajnika i radnu skupinu pravnih stručnjaka, uz savjetovanje s upravnim odborom, da razmotre i predlože rješenja za odgovarajuće sudjelovanje OTIF-a u upravljanju obvezujućim pravnim instrumentima koji bi mogli preuzeti ulogu nacrta pravnog režima ugovora o prijevozu robe, kako je izrađen u okviru UNECE-ove inicijative za jedinstvene propise za željeznice, i uputiti glavnog tajnika da podnese izvješće na 14. Općoj skupštini.
            Iako bi se, ako bi se usporedilo s dva postojeća pravna sustava, jedinstvenim međunarodnim pravnim režimom mogle osigurati prednosti za željeznički prijevoz diljem Euroazijskog kontinenta, takav jedinstveni režim može se razviti samo uz jasno preuzimanje obveza i sudjelovanje OJSD-a i OTIF-a i njihovih članica; u suprotnom će nastati treći međunarodni pravni režim i dovesti do daljnje fragmentacije propisa u području međunarodnog željezničkog prometa. Stoga prije uvođenja bilo kakvog sveobuhvatnog pravnog sustava postojeće organizacije moraju prvo donijeti političku odluku o tome da će se usklađivati oko tog cilja. Stoga je potrebno i prikladno osigurati daljnje sudjelovanje OTIF-a u tom postupku, osobito aktivnosti upravnog odbora i radne skupine pravnih stručnjaka, te, na sljedećoj sjednici Opće skupštine, podnošenje izvješća o napretku rada u okviru UNECE-a.

               17. točka dnevnog reda – Radna skupina pravnih stručnjaka

               Dokumenti: SG-18046-AG 13/17

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište:

            podržati osnivanje radne skupine pravnih stručnjaka u svrhu: pripreme izmjena nacrta ili dopuna Konvenciji, pružanja pravnih savjeta i pomoći, promicanja i olakšavanja funkcioniranja i provedbe COTIF-a, praćenja i procjene primjene i provedbe COTIF-a, djelovanja kao foruma za članove OTIF-a u svrhu rasprave o relevantnim pravnim pitanjima.
            Ovlastiti glavnog tajnika za podnošenje zaključaka i prijedloga radne skupine nadležnim tijelima OTIF-a na razmatranje i/ili odluku.
            Uputiti glavnog tajnika na podnošenje izvješća o aktivnostima radne skupine na 14. sjednici Opće skupštine.
            U skladu s ishodom rasprave o ovoj temi vođene na 26. sjednici Odbora za reviziju u veljači 2018. prikladno je podržati osnivanje stalne skupine pravnih stručnjaka unutar OTIF-a kako bi se olakšalo funkcioniranje postojećih tijela u pravnom području i pomagalo tim tijelima te kako bi se osiguralo djelotvorno upravljanje COTIF-om.

               18. točka dnevnog reda – Izvješće o aktivnostima upravnog odbora za razdoblje između 1. listopada 2015. i 30. rujna 2018.

               Dokumenti: ograničena distribucija

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište: primiti na znanje izvješće

               19. točka dnevnog reda – Izbor upravnog odbora za razdoblje između 1. listopada 2018. i 30. rujna 2021. (sastav i predsjedatelj)

               Dokumenti: ograničena distribucija

               Nadležnost: Unija (dijeljena nadležnost)

               Ostvarivanje prava glasa: države članice

               Stajalište: nema stajališta

               20. točka dnevnog reda – Mogući datum 14. Opće skupštine

               Dokumenti: nema stajališta

               Nadležnost: nije primjenjivo

               Ostvarivanje prava glasa: nije primjenjivo

               Stajalište: nema stajališta

               21. točka dnevnog reda – Razno

               Dokumenti: nema dokumenata

               Nadležnost: nije primjenjivo

               Ostvarivanje prava glasa: nije primjenjivo

               Stajalište: nema stajališta

               22. točka dnevnog reda – Mandati Opće skupštine

               Dokumenti: nema stajališta

               Nadležnost: Unija (dijeljena i isključiva nadležnost)

               Ostvarivanje prava glasa: Unija

               Stajalište: mandati u skladu s 8. točkom dnevnog reda

               23. točka dnevnog reda – Izvješća odbora, prema potrebi

               Dokumenti: nema dokumenata

               Nadležnost: nije primjenjivo

               Ostvarivanje prava glasa: nije primjenjivo

               Stajalište: nema stajališta

               24. točka dnevnog reda – Donošenje odluka, dodjela mandata, donošenje preporuka i drugih dokumenata Opće skupštine (završni dokument)

               Dokumenti: nema dokumenata

               Nadležnost: Unija (dijeljena i isključiva nadležnost)

               Ostvarivanje prava glasa: Unija

               Stajalište: kako je navedeno za svaku točku dnevnog reda.


               27.9.2018

               HR

               Službeni list Europske unije

               C 346/369

      P8_TA(2017)0404
      Neulaganje prigovora na delegirani akt: nadgledanje proizvoda i upravljanje njima za društva za osiguranje i distributere osiguranja
      Odluka Europskog parlamenta o neulaganju prigovora na Delegiranu uredbu Komisije od 21. rujna 2017. o dopuni Direktive (EU) 2016/97 Europskog parlamenta i Vijeća u pogledu zahtjeva za nadgledanje proizvoda i upravljanje njima za društva za osiguranje i distributere osiguranja (C(2017)06218 – 2017/2854(DEA))
      (2018/C 346/51)

         Europski parlament,

                  —

                  uzimajući u obzir Delegiranu uredbu Komisije (C(2017)06218),

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 16. listopada 2017.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Direktivu (EU) 2016/97 Europskog parlamenta i Vijeća od 20. siječnja 2016. o distribuciji osiguranja (1), a posebno njezin članak 25. stavak 2. i članak 39. stavak 5.,

                  —

                  uzimajući u obzir preporuku za odluku Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 24. listopada 2017.,

                  A.

                  budući da bi se delegirana uredba trebala primjenjivati od 23. veljače 2018., tj. od datuma početka primjene Direktive (EU) 2016/97, te da u slučaju da Parlament u potpunosti iskoristi tromjesečno razdoblje kontrole koje ima na raspolaganju taj sektor ne bi imao dovoljno vremena da uvede potrebne tehničke i organizacijske promjene;

                  B.

                  budući da bi se brzom objavom delegirane uredbe u Službenom listu omogućila pravovremena provedba i pravna sigurnost odredbi primjenjivih na nadgledanje proizvoda i upravljanje njima;

                  C.

                  budući da Parlament smatra da bi rok za prenošenje Direktive (EU) 2016/97 trebao ostati 23. veljače 2018., ali traži od Komisije da donese zakonodavni prijedlog kojim se 1. listopada 2018. utvrđuje kao datum primjene;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 26, 2.2.2016., str. 19.


               27.9.2018

               HR

               Službeni list Europske unije

               C 346/370

      P8_TA(2017)0405
      Neulaganje prigovora na delegirani akt: obveza informiranja i pravila poslovnog ponašanja koja se primjenjuju na distribuciju investicijskih proizvoda osiguranja
      Odluka Europskog parlamenta o neulaganju prigovora na Delegiranu uredbu Komisije od 21. rujna 2017. o dopuni Direktive (EU) 2016/97 Europskog parlamenta i Vijeća u pogledu obveze informiranja i pravila poslovnog ponašanja koja se primjenjuju na distribuciju investicijskih proizvoda osiguranja (C(2017)06229 – (2017/2855(DEA))
      (2018/C 346/52)

         Europski parlament,

                  —

                  uzimajući u obzir Delegiranu uredbu Komisije (C(2017)06229)),

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 16. listopada 2017.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Direktivu (EU) 2016/97 Europskog parlamenta i Vijeća od 20. siječnja 2016. o distribuciji osiguranja (1), a posebno njezin članak 28. stavak 4., članak 29. stavak 4., članak 30. stavak 6. i članak 39. stavak 5.,

                  —

                  uzimajući u obzir preporuku za odluku Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 24. listopada 2017.,

                  A.

                  budući da bi se delegirana uredba trebala primjenjivati od 23. veljače 2018., tj. od datuma početka primjene Direktive (EU) 2016/97, te da u slučaju da Parlament u potpunosti iskoristi tromjesečno razdoblje kontrole koje ima na raspolaganju taj sektor ne bi imao dovoljno vremena da uvede potrebne tehničke i organizacijske promjene;

                  B.

                  budući da bi se brzom objavom delegirane uredbe u Službenom listu omogućila pravovremena provedba i pravna sigurnost odredbi primjenjivih na investicijske proizvode osiguranja;

                  C.

                  budući da Parlament smatra da bi rok za prenošenje Direktive (EU) 2016/97 trebao ostati 23. veljače 2018., ali traži od Komisije da donese zakonodavni prijedlog kojim se 1. listopada 2018. utvrđuje kao datum primjene;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 26, 2.2.2016., str. 19.


               27.9.2018

               HR

               Službeni list Europske unije

               C 346/371

      P8_TA(2017)0406
      Neulaganje prigovora na delegirani akt:regulatorni tehnički standardi o sporazumima o posrednom poravnanju (dopuna Uredbe (EU) br. 600/2014)
      Odluka Europskog parlamenta o neulaganju prigovora na Delegiranu uredbu Komisije od 22. rujna 2017. o dopuni Uredbe (EU) br. 600/2014 Europskog parlamenta i Vijeća u pogledu regulatornih tehničkih standarda o sporazumima o neizravnom poravnanju (C(2017)06268 – (2017/2860(DEA))
      (2018/C 346/53)

         Europski parlament,

                  —

                  uzimajući u obzir Delegiranu uredbu Komisije (C(2017)06268),

                  —

                  uzimajući u obzir pismo Komisije od 28. rujna 2017. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 16. listopada 2017.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (1), a posebno njezin članak 30. stavak 2.,

                  —

                  uzimajući u obzir članak 13. i članak 10. stavak 1. Uredbe (EU) br. 1095/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europsko nadzorno tijelo za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (2),

                  —

                  uzimajući u obzir nacrt regulatornih tehničkih standarda o „sporazumima o neizravnom poravnanju u skladu s uredbama EMIR i MiFIR”, koji je ESMA podnijela 26. svibnja 2016. u skladu s člankom 30. stavkom 2. Uredbe (EU) br. 600/2014,

                  —

                  uzimajući u obzir preporuku za odluku Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 24. listopada 2017.,

                  A.

                  budući da je Komisija odobrila nacrt regulatornih tehničkih standarda (RTS) tek 16 mjeseci nakon što ih je 26. svibnja 2016. primila od Europskog nadzornog tijela za vrijednosne papire i tržišta kapitala (ESMA); budući da se u tom periodu nije službeno savjetovala s ESMA-om u vezi s izmjenama koje je uvela u spomenuti nacrt RTS-a te da nije obavijestila suzakonodavce ni dotični sektor o tome zašto se s davanjem odobrenja prekoračilo rok od tri mjeseca koji je utvrđen Uredbom (EU) br. 1095/2010; budući da je činjenica da je Komisija rok za donošenje nacrta RTS-a prekoračila za više od jedne godine i da o tome nije obavijestila suzakonodavce neprihvatljiva;

                  B.

                  budući da Parlament smatra da usvojeni RTS zbog izmjena koje je unijela Komisija nije „jednak” nacrtu RTS-a koji je podnijela ESMA te smatra da ima na raspolaganju tri mjeseca da uloži prigovor na RTS („razdoblje kontrole”); budući da je to tromjesečno razdoblje kontrole Komisija potvrdila u svojem pismu od 28. rujna 2017.;

                  C.

                  budući da bi se delegirana uredba trebala primjenjivati od 3. siječnja 2018., tj. od datuma početka primjene Direktive 2014/65/EU („MiFID II”) i Uredbe (EU) br. 600/2014 („MiFIR”), te da u slučaju da Parlament u potpunosti iskoristi tromjesečno razdoblje kontrole koje ima na raspolaganju taj sektor više ne bi imao dovoljno vremena da uvede promjene;

                  D.

                  budući da bi se brzom objavom delegirane uredbe u Službenom listu omogućila pravovremena provedba i pravna sigurnost odredbi primjenjivih na neizravno poravnanje;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 173, 12.6.2014., str. 84.

         (2)  SL L 331, 15.12.2010., str. 84.


               27.9.2018

               HR

               Službeni list Europske unije

               C 346/373

      P8_TA(2017)0407
      Neulaganje prigovora na delegirani akt:regulatorni tehnički standardi o dogovorima o posrednom poravnanju (izmjena Delegirane uredbe (EU) br. 149/2013)
      Odluka Europskog parlamenta o neulaganju prigovora na Delegiranu uredbu Komisije od 22. rujna 2017. o izmjeni Delegirane uredbe Komisije (EU) br. 149/2013 u pogledu regulatornih tehničkih standarda o dogovorima o posrednom poravnanju (C(2017)06270 – 2017/2859(DEA))
      (2018/C 346/54)

         Europski parlament,

                  —

                  uzimajući u obzir Delegiranu uredbu Komisije (C(2017)06270),

                  —

                  uzimajući u obzir pismo Komisije od 28. rujna 2017. kojim od Europskog parlamenta traži da izjavi kako neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 16. listopada 2017.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 4. stavak 4.,

                  —

                  uzimajući u obzir članak 13. i članak 10. stavak 1. Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europsko nadzorno tijelo za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (2),

                  —

                  uzimajući u obzir nacrt regulatornih tehničkih standarda o „sporazumima o neizravnom poravnanju u skladu s uredbama EMIR i MiFIR”, koji je ESMA podnijela 26. svibnja 2016. u skladu s člankom 4. stavkom 4. Uredbe (EU) br. 648/2012,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir članak 105. stavak 6. Poslovnika,

                  —

                  uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 24. listopada 2017.,

                  A.

                  budući da je Komisija odobrila nacrt regulatornih tehničkih standarda (RTS) tek 16 mjeseci nakon što ih je 26. svibnja 2016. primila od Europskog nadzornog tijela za vrijednosne papire i tržišta kapitala (ESMA); budući da se u tom periodu nije službeno savjetovala s ESMA-om u vezi s izmjenama koje je uvela u spomenuti nacrt RTS-a te da nije obavijestila suzakonodavce ni dotični sektor o tome zašto se s davanjem odobrenja prekoračilo rok od tri mjeseca koji je utvrđen Uredbom (EU) br. 1095/2010; budući da je činjenica da je Komisija rok za donošenje nacrta RTS-a prekoračila za više od jedne godine i da o tome nije obavijestila suzakonodavce neprihvatljiva;

                  B.

                  budući da Parlament smatra da usvojeni RTS zbog izmjena koje je unijela Komisija nije „jednak” nacrtu RTS-a koji je podnijela ESMA te smatra da ima na raspolaganju tri mjeseca da uloži prigovor na RTS („razdoblje kontrole”); budući da je to tromjesečno razdoblje kontrole Komisija potvrdila u svojem pismu od 28. rujna 2017.;

                  C.

                  budući da bi se delegirana uredba trebala primjenjivati od 3. siječnja 2018., tj. od datuma početka primjene Direktive 2014/65/EU („MiFID II”) i Uredbe (EU) br. 600/2014 („MiFIR”), te da u slučaju da Parlament u potpunosti iskoristi tromjesečno razdoblje kontrole koje ima na raspolaganju taj sektor više ne bi imao dovoljno vremena da uvede promjene;

                  D.

                  budući da bi se brzom objavom delegirane uredbe u Službenom listu omogućila pravovremena provedba i pravna sigurnost odredbi primjenjivih na posredno poravnanje;

                  1.

                  izjavljuje da ne ulaže prigovor na Delegiranu uredbu Komisije;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 201, 27.7.2012., str. 1.

         (2)  SL L 331, 15.12.2010., str. 84.


title: Odluka (EU) 2018/1354 Europskog parlamenta od 18. travnja 2018. o zaključenju poslovnih knjiga Agencije Europske unije za osposobljavanje u području izvršavanja zakonodavstva (prije 1. srpnja 2016.: Europska policijska akademija) (CEPOL) za financijsku godinu 2016.

text:
               3.10.2018

               HR

               Službeni list Europske unije

               L 248/188

      ODLUKA (EU) 2018/1354 EUROPSKOG PARLAMENTA
      od 18. travnja 2018.
      o zaključenju poslovnih knjiga Agencije Europske unije za osposobljavanje u području izvršavanja zakonodavstva (prije 1. srpnja 2016.: Europska policijska akademija) (CEPOL) za financijsku godinu 2016.
      EUROPSKI PARLAMENT,

                  —

                  uzimajući u obzir završne godišnje financijske izvještaje Agencije Europske unije za osposobljavanje u području izvršavanja zakonodavstva za financijsku godinu 2016.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije Europske unije za osposobljavanje u području izvršavanja zakonodavstva za financijsku godinu 2016., s odgovorom Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 20. veljače 2018. o razrješnici koju Agencija treba dobiti za izvršenje proračuna za financijsku godinu 2016. (05941/2018 – C8-0073/2018),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Odluku Vijeća 2005/681/PUP od 20. rujna 2005. o osnivanju Europske policijske akademije (CEPOL) i stavljanju izvan snage Odluke 2000/820/PUP (4), a posebno njezin članak 16.,

                  —

                  uzimajući u obzir Uredbu (EU) 2015/2219 Europskog parlamenta i Vijeća od 25. studenoga 2015. o Agenciji Europske unije za osposobljavanje u području izvršavanja zakonodavstva (CEPOL) i o zamjeni i stavljanju izvan snage Odluke Vijeća 2005/681/PUP (5), a osobito njezin članak 20.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0098/2018),

                  1.

                  odobrava zaključenje poslovnih knjiga Agencije Europske unije za osposobljavanje u području izvršavanja zakonodavstva za financijsku godinu 2016.;

                  2.

                  nalaže svojem predsjedniku da ovu Odluku proslijedi izvršnom direktoru Agencije Europske unije za osposobljavanje u području izvršavanja zakonodavstva, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 417, 6.12.2017., str. 47.

         (2)  Vidjeti bilješku 1.

         (3)  SL L 298, 26.10.2012., str. 1.

         (4)  SL L 256, 1.10.2005., str. 63.

         (5)  SL L 319, 4.12.2015., str. 1.

         (6)  SL L 328, 7.12.2013., str. 42.


title: Odluka (EU) 2018/1325 Europskog parlamenta od 18. travnja 2018. o razrješnici za izvršenje općeg proračuna Europske unije za financijsku godinu 2016., dio V. – Revizorski sud

text:
               3.10.2018

               HR

               Službeni list Europske unije

               L 248/123

      ODLUKA (EU) 2018/1325 EUROPSKOG PARLAMENTA
      od 18. travnja 2018.
      o razrješnici za izvršenje općeg proračuna Europske unije za financijsku godinu 2016., dio V. – Revizorski sud
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2016. (1),

                  —

                  uzimajući u obzir konsolidirane godišnje financijske izvještaje Europske unije za financijsku godinu 2016. (COM(2017)0365 – C8-0251/2017) (2),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2016., s odgovorima institucija (3),

                  —

                  uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor (A8-0089/2018),

                  1.

                  daje razrješnicu glavnom tajniku Revizorskog suda za izvršenje proračuna Revizorskog suda za financijsku godinu 2016.;

                  2.

                  iznosi svoje primjedbe u Rezoluciji u nastavku;

                  3.

                  nalaže svojem predsjedniku da ovu Odluku i Rezoluciju, koja je njezin sastavni dio, proslijedi Revizorskom sudu, Europskom vijeću, Vijeću, Komisiji, Sudu Europske unije, Europskom ombudsmanu, Europskom nadzorniku za zaštitu osobnih podataka i Europskoj službi za vanjsko djelovanje te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 48, 24.2.2016.

         (2)  SL C 323, 28.9.2017., str. 1.

         (3)  SL C 322, 28.9.2017., str. 1.

         (4)  SL C 322, 28.9.2017., str. 10.

         (5)  SL L 298, 26.10.2012., str. 1.


title: Odluka Vijeća (ZVSP) 2018/1546 od 15. listopada 2018. o izmjeni Odluke (ZVSP) 2017/1425 o akciji Europske unije za stabilizaciju u Moptiju i Segouu

text:
                  16.10.2018

                  HR

                  Službeni list Europske unije

                  L 259/34

         ODLUKA VIJEĆA (ZVSP) 2018/1546
         od 15. listopada 2018.
         o izmjeni Odluke (ZVSP) 2017/1425 o akciji Europske unije za stabilizaciju u Moptiju i Segouu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 4. kolovoza 2017. donijelo Odluku Vijeća (ZVSP) 2017/1425 (1) o akciji Europske unije za stabilizaciju u Moptiju i Segouu („Akcija EU-a za stabilizaciju”),

                     (2)

                     S obzirom na napredak koji je ostvaren akcijom EU-a za stabilizaciju, važnost osiguravanja kontinuiteta akcije s pomoću popratnih aktivnosti te s obzirom na potrebu da se rezultati i znanje stečeno tom akcijom iskoriste za buduće programe Unije u Maliju, Akciju EU-a za stabilizaciju trebalo bi produljiti za tri mjeseca.

                     (3)

                     Odluku (ZVSP) 2017/1425 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2017/1425 mijenja se kako slijedi:

                        1.

                        Članak 1. stavak 1. zamjenjuje se sljedećim:

                           „1.   Unija poduzima akciju za stabilizaciju u Moptiju i Segouu. Akciju provodi tim EU-a za stabilizaciju, pod pokroviteljstvom delegacije Unije u Maliju, u fazi djelovanja od 15 mjeseci.”.

                        2.

                        Članak 15. zamjenjuje se sljedećim:

                           „Članak 15.
                           Stupanje na snagu i trajanje
                           Ova Odluka stupa na snagu na dan donošenja. Prestaje važiti 31. siječnja 2019.”.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 15. listopada 2018.

                  Za Vijeće

                  Predsjednica

               F. MOGHERINI

            (1)  Odluka Vijeća (ZVSP) 2017/1425 od 4. kolovoza 2017. o akciji Europske unije za stabilizaciju u Moptiju i Segouu (SL L 204, 5.8.2017., str. 90.).


title: Odluka Vijeća od 6. studenoga 2018. o imenovanju članova Znanstvenog i tehničkog odbora

text:
                  9.11.2018

                  HR

                  Službeni list Europske unije

                  C 403/2

         ODLUKA VIJEĆA
         od 6. studenoga 2018.
         o imenovanju članova Znanstvenog i tehničkog odbora
         (2018/C 403/02)
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju, a posebno njegov članak 134. stavak 2.,
         nakon savjetovanja s Europskom komisijom,
         budući da:

                     (1)

                     Člankom 134. stavkom 2. Ugovora, kako je izmijenjen člankom 11. Akta o pristupanju Hrvatske, predviđa se da članove Znanstvenog i tehničkog odbora („Odbor”) u njihovu osobnom svojstvu imenuje Vijeće na pet godina.

                     (2)

                     Odlukom Vijeća 2013/412/Euratom (1) Vijeće je imenovalo članove Odbora za razdoblje od 25. srpnja 2013. do 24. srpnja 2018. S obzirom na to da je članovima Odbora istekao mandat, trebalo bi imenovati nove članove Odbora.

                     (3)

                     Kako bi mogao u potpunosti iskoristiti široki raspon stručnog znanja koje je potrebno za ispunjavanje njegovih zadaća, Odbor može, podložno svojim unutarnjim pravilima, pozvati zamjenike članova da sudjeluju na njegovim sastancima,

               DONIJELO JE OVU ODLUKU:

            Članak 1.
            Sljedeće osobe imenuju se članovima Znanstvenog i tehničkog odbora za razdoblje od 6. studenoga 2018. do 6. studenoga 2023.:

                        BENOVA Evgenia

                        BOURGUIGNON Michel

                        BRISCOE Frank

                        D’HAESELEER William

                        DIACONU Daniela

                        DRAKE James Robert

                        GADÓ János

                        HIDALGO VERA Carlos

                        HIZANIDIS Kyriakos

                        KINNUNEN Petri

                        KIRM Marco

                        KLOOSTERMAN Jan Leen

                        LIEBERT Wolfgang

                        LINIERS-VÁZQUEZ Macarena

                        LYNOV Jens-Peter

                        MARBACH Gabriel

                        MARQUES GONÇALVES José Joaquim

                        MITCHELL Peter

                        MULL Thomas

                        MURRAY Martin

                        NAVIGLIO Antonio

                        PARDOEN Thomas

                        PATRIK Milan

                        PAVLO Pavol

                        PIZZUTO Aldo

                        PROUST Eric

                        RAYMENT Fiona

                        SAKKAS Demetrios

                        SMODIŠ Borut

                        STOLL Uwe

                        SUNN PEDERSEN Thomas

                        TADIĆ Tonči

                        TOMA Alexandru

                        URSU Ioan

                        UŠPURAS Eugenijus

                        VARANDAS ABREU FONSECA Carlos António

                        VEIS Pavel

                        WROCHNA Grzegorz

                        ZAGÓRSKI Roman

                        ZANINO Roberto

                        ZEYEN Roland

                        ZOLETNIK Sándor

            Članak 2.
            Ova odluka stupa na snagu na dan donošenja.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  Odluka Vijeća 2013/412/Euratom o obnavljanju članstva Znanstvenog i tehničkog odbora i stavljanju izvan snage Odluke od 13. studenoga 2012. o imenovanju članova Znanstvenog i tehničkog odbora (SL L 205, 1.8.2013., str. 11.).


title: Odluka Vijeća (EU) 2018/1676 od 15. listopada 2018. o potpisivanju, u ime Europske unije, Sporazuma o zaštiti ulaganja između Europske unije i njezinih država članica, s jedne strane, i Republike Singapura, s druge strane

text:
                  9.11.2018

                  HR

                  Službeni list Europske unije

                  L 279/1

         ODLUKA VIJEĆA (EU) 2018/1676
         od 15. listopada 2018.
         o potpisivanju, u ime Europske unije, Sporazuma o zaštiti ulaganja između Europske unije i njezinih država članica, s jedne strane, i Republike Singapura, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 23. travnja 2007. ovlastilo Komisiju da u pregovorima dogovori sporazum o slobodnoj trgovini s državama članicama Udruge zemalja jugoistočne Azije (ASEAN). Tim ovlaštenjem predviđena je mogućnost bilateralnih pregovora.

                     (2)

                     Vijeće je 22. prosinca 2009. ovlastilo Komisiju da pokrene bilateralne pregovore o sporazumu o slobodnoj trgovini s pojedinačnim državama članicama ASEAN-a, počevši sa Singapurom, koji su se trebali voditi u skladu s postojećim pregovaračkim smjernicama.

                     (3)

                     Vijeće je 12. rujna 2011. ovlastilo Komisiju da tekuće pregovore sa Singapurom proširi i na zaštitu ulaganja.

                     (4)

                     Pregovori o Sporazumu o zaštiti ulaganja između Europske unije i njezinih država članica, s jedne strane, i Republike Singapura, s druge strane („Sporazum”) zaključeni su te bi Sporazum trebalo potpisati u ime Unije, podložno ispunjenju postupaka potrebnih za njegovo sklapanje na kasniji datum,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Sporazuma o zaštiti ulaganja između Europske unije i njezinih država članica, s jedne strane, i Republike Singapura, s druge strane, podložno sklapanju navedenog Sporazuma. (1)

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 15. listopada 2018.

                  Za Vijeće

                  Predsjednica

               E. KÖSTINGER

            (1)  Tekst Sporazuma objavit će se zajedno s odlukom o potpisivanju.


Odluka Komisije od 30/07/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8829 - Total Produce / DFC Holdings) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 14/03/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8733 - Lone Star / Stark) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 14/09/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8998 - KKR & Co. Inc. / Boxer Parent Company Inc.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 12/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9054 - Broadcom / CA) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 16/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9073 - PAI Partners SAS / Asmodee) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9144 - Michael Kors Holdings Limited / Gianni Versace SpA) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 07/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9050 - Hammerson plc / M&G Limited / Highcross) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Provedbena odluka Komisije (EU) 2018/1723 оd 26. listopada 2018. o prekograničnom projektu Rail Baltica, koji se provodi na koridoru osnovne mreže „Sjeverno more – Baltik” (priopćeno pod brojem dokumenta C(2018) 6969)

text:
                  15.11.2018

                  HR

                  Službeni list Europske unije

                  L 287/32

         PROVEDBENA ODLUKA KOMISIJE (EU) 2018/1723
         оd 26. listopada 2018.
         o prekograničnom projektu Rail Baltica, koji se provodi na koridoru osnovne mreže „Sjeverno more – Baltik”

               (priopćeno pod brojem dokumenta C(2018) 6969)

         (Vjerodostojni su samo tekstovi na estonskom, finskom, latvijskom, litavskom, poljskom i švedskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1315/2013 Europskog parlamenta i Vijeća od 11. prosinca 2013. o smjernicama Unije za razvoj transeuropske prometne mreže i stavljanju izvan snage Odluke br. 661/2010/EU (1), a posebno njezin članak 47. stavak 2.,
         budući da:

                     (1)

                     Kako je potvrđeno u trećem planu rada za koridor osnovne mreže „Sjeverno more – Baltik” (2), očekuje se da će prekogranični projekt Rail Baltica imati ključnu ulogu u osiguravanju funkcioniranja koridora uz interoperabilnu i učinkovitu povezanost baltičkih država s Poljskom te do Finske, kao i multimodalnih veza između pomorskog, željezničkog i cestovnog prijevoza.

                     (2)

                     Projekt Rail Baltica provodi se kao brza konvencionalna željeznička pruga za mješoviti putnički i teretni promet. Očekuje se da će teretni i putnički prometni tokovi znatno porasti nakon dovršetka tog projekta.

                     (3)

                     Riječ je o vrlo složenom prekograničnom projektu u koji je uključeno pet država članica te je nužna odgovarajuća razina koordinacije. Radi podupiranja njegove koordinirane i pravodobne provedbe potrebno je donijeti odredbe u kojima se opisuju potrebne mjere te vremenski raspored njihove provedbe. Time bi se pridonijelo ostvarivanju prekograničnih ciljeva plana rada za koridor „Sjeverno more – Baltik”. U skladu s tim planom rada prekogranični projekt Rail Baltica treba postati operativan što je prije moguće, a najkasnije do 2030.

                     (4)

                     Ne dovodeći u pitanje članak 1. stavak 4. Uredbe (EU) br. 1315/2013, procjenjuje se da je za potpunu provedbu prekograničnog projekta Rail Baltica potrebno još barem 5,6 milijardi EUR. Vrijednost dosad provedenih ili planiranih projekata iznosi gotovo 1,9 milijardi EUR i uključuje financiranje Unije (do 85 % prihvatljivih troškova). Važno je utvrditi mjere potrebne za dovršetak projekta Rail Baltica kako bi se mogla planirati i u potpunosti optimizirati povezana raspoloživost sredstava Unije, nacionalnih i regionalnih sredstava, kao i drugih relevantnih vrsta potpore.

                     (5)

                     Zbog prekogranične dimenzije projekta potrebno je uspostaviti namjenske upravljačke strukture. U tim bi strukturama kao promatrači trebali sudjelovati europski koordinator za koridor osnovne mreže „Sjeverno more – Baltik” i predstavnik Komisije.

                     (6)

                     Estonija, Latvija i Litva potpisale su i ratificirale međuvladin sporazum u kojem su se složile da će se u potpunosti posvetiti provedbi projekta Rail Baltica. Osnovano je trgovačko društvo RB Rail AS i uspostavljena su nacionalna provedbena tijela, a njihov je zajednički zadatak provedba navedenog projekta. Projektna radna skupina usmjerava i koordinira suradnju estonskog, latvijskog, litavskog, poljskog i finskog ministarstva.

                     (7)

                     Kako bi se pratio napredak u provedbi države članice trebaju Komisiji redovito dostavljati izvješća koja se odnose na dionice na njihovu državnom području i obavješćivati o svim kašnjenjima u provedbi.

                     (8)

                     Mjere predviđene ovom Odlukom odobrile su Estonija, Latvija, Litva, Poljska i Finska.

                     (9)

                     Mjere predviđene ovom Odlukom u skladu su s mišljenjem odbora iz članka 52. Uredbe (EU) br. 1315/2013,

               DONIJELA JE OVU ODLUKU:

            Članak 1.
            Predmet
            Ovom se Odlukom utvrđuju opis mjera, vremenski raspored provedbe prekograničnog projekta Rail Baltica (Tallinn–Pärnu–Riga–Panevėžys–Kaunas–Varšava, s vezom do Vilniusa) te povezane odredbe o upravljanju.

            Članak 2.
            Mjere i vremenski raspored
            Estonija, Latvija, Litva i Poljska osiguravaju pravodobnu provedbu sljedećih mjera:

                        (a)

                        do 31. prosinca 2018.:

                                    1.

                                    dovršetak konsolidiranog preliminarnog tehničkog dizajna u Estoniji, Latviji i Litvi;

                                    2.

                                    dovršetak strateške procjene okoliša u Estoniji, Latviji i Litvi (osim za dionice od Kaunasa do Vilniusa i od Kaunasa do državne granice između Litve i Poljske);

                                    3.

                                    dovršetak studije o upravljanju infrastrukturom u Estoniji, Latviji i Litvi i njezino podnošenje nacionalnim tijelima Estonije, Latvije i Litve;

                        (b)

                        do 30. lipnja 2019.: Estonija, Latvija i Litva trebaju odlučiti o upravljanju izgrađenom infrastrukturom;

                        (c)

                        do 31. prosinca 2020.:

                                    1.

                                    dovršetak strateške procjene okoliša u Litvi za dionicu od Kaunasa do državne granice između Litve i Poljske;

                                    2.

                                    dovršetak prostornog planiranja i odobravanje detaljnog usklađenja trase u Estoniji, Latviji i Litvi (osim za dionicu od Kaunasa do Vilniusa);

                                    3.

                                    početak izgradnje u Estoniji, Latviji i Litvi;

                                    4.

                                    dovršetak tehničkog dizajna željeznice u Estoniji, Latviji (središnja dionica oko Rige) i Litvi (osim za dionice od Kaunasa do Vilniusa i od Kaunasa do državne granice između Litve i Poljske);

                                    5.

                                    dovršetak detaljnih studija i postupaka u području zaštite okoliša u Poljskoj kojima se definiraju tehnički parametri i rok za provedbu dionice od Ełka u Poljskoj do državne granice s Litvom;

                        (d)

                        do 31. prosinca 2021.:

                                    1.

                                    stjecanje potrebnog zemljišta u Estoniji, Latviji i Litvi (osim za dionice od Kaunasa do Vilniusa i od Kaunasa do državne granice između Litve i Poljske);

                                    2.

                                    dovršetak prostornog planiranja i strateške procjene okoliša te odobravanje detaljnog usklađenja trase u Litvi za dionicu od Kaunasa do Vilniusa;

                                    3.

                                    dovršetak tehničkog dizajna u Latviji (sjeverne i južne dionice);

                        (e)

                        do 31. prosinca 2023.:

                                    1.

                                    stjecanje potrebnog zemljišta u Litvi za dionice od Kaunasa do Vilniusa i od Kaunasa do državne granice između Litve i Poljske;

                                    2.

                                    dovršetak tehničkog dizajna željeznice u Litvi za dionice od Kaunasa do Vilniusa i od Kaunasa do državne granice između Litve i Poljske;

                        (f)

                        do 31. prosinca 2025.:

                                    1.

                                    dovršetak željezničke infrastrukture u Estoniji, Latviji, Litvi i Poljskoj kao elektrificirane dvokolosiječne željezničke pruge za mješoviti promet pogodne za teretne vlakove dugačke minimalno 740 metara, sa širinom kolosijeka u skladu s UIC-om;

                                    2.

                                    uvođenje Europskog sustava upravljanja željezničkim prometom (ERTMS) u Estoniji, Latviji, Litvi i Poljskoj radi postizanja potpune interoperabilnosti u skladu s Provedbenom uredbom Komisije (EU) 2017/6 (3);

                                    3.

                                    osiguravanje kapaciteta za pretovar u postojećim i novim željezničko-cestovnim terminalima povezanima brzom konvencionalnom elektrificiranom dvokolosiječnom željezničkom prugom s kolosijekom europske standardne širine (1 435 mm).

            Članak 3.
            Upravljanje

               1.   O napretku postignutom u provedbi mjera iz članka 2. raspravljaju predstavnici Estonije, Latvije, Litve, Poljske i Finske u međuvladinoj (ministarskoj) projektnoj radnoj skupini barem dva puta godišnje, uz sudjelovanje europskog koordinatora za koridor osnovne mreže „Sjeverno more – Baltik” i predstavnika Komisije.

               2.   Europski koordinator za koridor osnovne mreže „Sjeverno more – Baltik”, predstavnici Komisije i imenovani predstavnici Poljske i Finske pozivaju se da kao promatrači sudjeluju na sastancima nadzornog odbora trgovačkog društva RB Rail AS.

            Članak 4.
            Izvješćivanje
            Estonija, Latvija, Litva i Poljska barem jednom godišnje izvješćuju Komisiju i europskog koordinatora za koridor osnovne mreže „Sjeverno more – Baltik” o napretku postignutom u provedbi mjera iz članka 2. i o svim kašnjenjima u provedbi navodeći razloge za kašnjenje i poduzete korektivne mjere. U tu se svrhu navedene države članice prema potrebi mogu koristiti godišnjim izvješćima o stanju koja se podnose u skladu sa sporazumima o dodjeli bespovratnih sredstava sklopljenima u okviru Instrumenta za povezivanje Europe.

            Članak 5.
            Preispitivanje
            Komisija najkasnije do 31. prosinca 2023. preispituje mjere i vremenski raspored iz članka 2. nakon savjetovanja s Estonijom, Finskom, Latvijom, Litvom i Poljskom te u suradnji s europskim koordinatorom za koridor osnovne mreže „Sjeverno more – Baltik”.

            Članak 6.
            Ova je Odluka upućena Republici Estoniji, Republici Latviji, Republici Litvi, Republici Poljskoj i Republici Finskoj.

            Sastavljeno u Bruxellesu, 26. listopada 2018.

                  Za Komisiju

               Violeta BULC

                  Članica Komisije

            (1)  SL L 348, 20.12.2013., str. 1.

            (2)  Plan rada dostupan je na https://ec.europa.eu/transport/themes/infrastructure/north-sea-baltic_en.

            (3)  Provedbena uredba Komisije (EU) 2017/6 оd 5. siječnja 2017. o Europskom planu uvođenja Europskog sustava upravljanja željezničkim prometom (SL L 3, 6.1.2017., str. 6.).